Aphididae

Se veiga texto.

Os afididos u afidos (en nomenclatura cientifica en latín Aphididae u Aphidae) son una familia d'insectos hemipteros ectoparasitos de plantas, con un numer encara indeterminato d'especies encabitas en catorce subfamilias. En aragonés, gosa clamar-sen polecón u polegón en conchunto a la población d'estes en ixambre que ye como se's sole trobar en una planta. L'individuo se designa como «cuca de polecón/gón».

As cucas d'o polecón gosan fer una mida muit chicota, d'1 u 2 mm, con colors diversas. Be n'ha de grisas, negras, verdes u dica amariellas. O cuerpo el tienen simple, ovoidal, sin que se i pueda deseparar a capeza, tórax u abdomen. Cualques especies de plantas impiden que se i meta lo polecón fendo néctar de bels nectarios extraflorals, con a intención de proveyer a las fornigas con él y que ellas les en guarden limpias. Altras especies de polecón, en cambio, fan un producto dulz per l'abdomen que b'atrai as fornigas y son os himenopteros los cuals les guardan d'os depredadors. Be ha depredadors especializatos en o consumo de polecón, como as cuquetas de dios u as crisopas.

 Subfamilias 

 Aphidinae.
 Battichaitophorinae.
 Chaitophorinae.
 Drepanosiphinae.
 Greenideinae.
 Hormaphidinae.
 Lachninae.
 Lizeriinae.
 Myzocallidinae.
 Neophyllaphidinae.
 Pemphiginae.
 Phyllaphidinae .
 Saltusaphidinae.
 Taiwanaphidinae.

 Galería d'imáchens 

 Ditos y mazadas 
as fabas con polecón y oliveras con a negra no te ferá mal a cena» Pedro Arnal Cavero: Refranes, Dichos, Mazadas... En El Somontano Y Montaña Oscense, Prames, 2013, ISBN 978-8483213957, p.64

 Referencias 

 Vinclos externos 

Categoría:Aphididae
Categoría:Animals parasitos